29.9.2023.
HR
Službeni list Europske unije
C 349/61
1.5.
EGSO poziva Komisiju da izradi zajedničke smjernice za praćenje pristupa kvalitetnim i cjenovno pristupačnim uslugama vodoopskrbe i odvodnje (4) i s time povezanih prostornih, socijalnih i rodnih razlika na razini država članica i EU-a te da utvrdi trenutačno stanje i redovito prati razvoj situacije.
Podaci bi trebali biti pouzdani, valjani i javno dostupni.
To je potrebno i radi usklađivanja s člankom 16. stavkom 1. točkom (a) Direktive (EU) 2020/2184 Europskog parlamenta i Vijeća od 16. prosinca 2020.
o kvaliteti vode namijenjene za ljudsku potrošnju (5) (dalje u tekstu: Direktiva o vodi za piće).
EGSO očekuje da će se usvojiti prijedlog Europske komisije za preinaku Direktive o pročišćavanju komunalnih otpadnih voda (6), kojim se uvodi članak 19. o pristupu sanitarnim uvjetima.
1.6.
EGSO predlaže Komisiji da u predstojeću reviziju Direktive o vodi za piće uključi zajamčeni univerzalni pristup uslugama vodoopskrbe i odvodnje, kako je utvrđeno u UN-ovu cilju održivog razvoja br. 6.
Savjetuje Komisiji da usvoji zajedničke smjernice za određivanje cijena vode i odvodnje u okviru kojih države članice mogu razviti svoje kontekstualizirane regulatorne okvire.
Takve bi smjernice trebale poštovati ljudsko pravo na vodu i načelo sprečavanja degradacije slično onome iz preporuka UN-a u pogledu ljudskih prava i pristupa vodi za piće i odvodnji.
1.7.
EGSO naglašava da plaćanje usluga vodoopskrbe i odvodnje ne bi smjelo ugroziti ispunjavanje drugih socijalnih potreba.
Stoga poziva Komisiju da izradi pregled mjera koje se u svim državama članicama primjenjuju u pogledu cjenovne pristupačnosti, a posebno mjera koje se primjenjuju na ranjive potrošače.
Pozivamo Komisiju da na temelju tog pregleda izradi zajedničke smjernice za države članice kako bi se utvrdila kućanstva s problemima u pogledu cjenovne pristupačnosti, točnije ranjivi potrošači, i mjere za rješavanje takvih problema.
Takve bi smjernice trebale osigurati da se opskrba vodom nikad ne isključuje korisnicima u ranjivom položaju (7).
Mjere bi se trebale temeljiti na holističkom sagledavanju situacije pogođenih kućanstava i primjenjivati instrumente socijalne politike, mjere stambene politike i posebne mjere koje se odnose na usluge vodoopskrbe i odvodnje, a prilagođene su kontekstu.
Pri financiranju takvih mjera treba uzeti u obzir načelo solidarnosti; osim javnog financiranja, treba istražiti i inovativne oblike financiranja, npr. namjenska sredstva u okviru računa za vodu.
1.8.
EGSO preporučuje da EU uspostavi i ojača regulatorne okvire za sporazume o koncesiji za vodu kako bi se vodom upravljalo kao javnim dobrom, a ne robom kojom se može trgovati.
Takvi bi regulatorni okviri trebali:
(a) biti usklađeni s ljudskim pravima;
(b) promicati održivost vodnih ekosustava;
(c) biti uspostavljeni i provedeni na transparentan način uz sudjelovanje javnosti;
(d) okvir za koncesijska prava proširiti na javne institucije kako bi ponovo stekle prava na upotrebu vode u zamjenu za pravednu naknadu i preraspodijelile ih korisnicima u izvanrednim situacijama za vrijeme krize uzrokovane sušom.
1.9.
EGSO napominje da postoje temeljne razlike između javnog i privatnog upravljanja vodom i da u svakom od njih ima dobrih i loših primjera.
Međutim, zbog usmjerenosti na dobit privatno upravljanje bi moglo imati poteškoća s ispunjavanjem temeljnog zahtjeva univerzalnosti usluge, a to je da služi 100 % stanovništva.
EGSO smatra da javno upravljanje vodom može ponuditi bolja jamstva univerzalnog pristupa vodi i kanalizacijskim sustavima po pravednoj cijeni i uz odgovarajuće standarde kvalitete, kao i bolju obnovu i zaštitu ekosustava.
(4) (5) (6) (7)
Kao dopuna praćenju utvrđenom u Direktivi o vodi za piće (Direktiva (EU) 2020/2184).
SL L 435, 23.12.2020., str.
1. „Identificiraju osobe bez pristupa ili s ograničenim pristupom vodi namijenjenoj za ljudsku potrošnju, uključujući ranjive i marginalizirane skupine, te razloge za taj nedostatak pristupa” https://eur-lex.europa.eu/legal-content/HR/TXT/ PDF/?uri=CELEX:32020L2184.
Prijedlog direktive Europskog parlamenta i Vijeća o pročišćavanju komunalnih otpadnih voda, COM(2022) 541 final, 2022/0345 (COD).
Vidjeti i: https://www.aquapublica.eu/article/news/access-water-and-sanitation-must-be-priority-commission-action-planimplement-pillar.